Oscar

pisi|Esimene parima filmi tiitli võitnud teos oli tummfilm Wings (1927)
Oscar (inglise keeles Academy Award) on 1929. aastast antav Ameerika Ühendriikide filmiauhind, millega Ameerika Filmikunsti ja -teaduste Akadeemia tunnustab silmapaistvaid filmiloojaid. 

Esimesel Oscarite jagamisel 16. mail 1929 Hollywoodis Roosevelti hotellis pälvisid tunnustuse 1927. ja 1928. aasta parimad filmid.

Auhinnatseremoonia tunnusmeloodia "Fanfaarid Oscarile" on kirjutanud Jerry Goldsmith. 19. märtsil 1953 kanti Oscarite gala esimest korda üle televisioonis. 2002. aastast antakse auhindu üle Dolby teatris, mis kandis varem Kodaki teatri nime.

 Auhinnakategooriad 
Esimesel korral jagati Oscareid 15 kategoorias, kuid juba järgmisel aastal vähendati kategooriate arvu seitsmeni. Pärast seda on kategooriate arv ühtlaselt kasvanud, ulatudes praegu 24-ni.

Aastal 1935 lisandusid filmimontaaži, -muusika ja -laulu auhinnad. 1937. aastal anti esimest korda auhinnad parima mees- ja naiskõrvalosa täitmise eest. Viimastel aastakümnetel eriti suurepäraseid saavutusi pakkunud eriefektide kategooria lisandus jagatavate auhindade nimekirja 1940. aastal ja lühidokumentaalfilmi kategooria kaks aastat hiljem. 1948. aastal täiendati auhindade nimistut parima võõrkeelse filmi kategooriaga ja võitjaks osutus Itaalia linateos "Saapapuhastaja" ("Sciuscià").

 Praegused kategooriad 
 Sulgudes on auhinna esimest korda väljaandmise aasta.

 Parim film (1929)
 Parim lavastaja (1929)
 Parim meespeaosatäitja (1929)
 Parim naispeaosatäitja (1929)
 Parim kohandatud stsenaarium (1929)
 Parim kunstnikutöö (1929)
 Parim operaatoritöö (1929)
 Parim heli (1930)
 Parim lühifilm (1932)
 Parim lühianimafilm (1932)
 Parim filmimuusika (1935)
 Parim filmilaul (1935)

 Parim montaaž (1935)
 Parim meeskõrvalosatäitja (1937)
 Parim naiskõrvalosatäitja (1937)
 Parimad eriefektid (1940)
 Parim algupärane stsenaarium (1941)
 Parim lühidokumentaalfilm (1942)
 Parim dokumentaalfilm (1943)
 Parim võõrkeelne film (1948)
 Parim kostüümidisain (1949)
 Parim jumestus ja soeng (1982)
 Parim animafilm (2002)

 Endised kategooriad 

 Parim lugu (1929–1957)
 Kõige omapärasem ja kunstilisem tootmine (1929)
 Parimad tiitrid (1929)
 Parima komöödiafilmi lavastaja (1929)
 Parima draamafilmi lavastaja (1929)

 Parim uudne lühifilm (1932–1936)
 Parim lühikomöödiafilm (1932–1936)
 Parim lavastaja abi (1934–1938)
 Parim tantsukunst (1936–1938)
 Parim lühivärvifilm (1937–1939)

 Parim ühekettaline lühifilm (1937–1957)
 Parim kahekettaline lühifilm (1937–1957)
 Parim helimontaaž (1964–2020)
 Parim muusika- või komöödiafilmi muusika (1996–1999)

 Auhinnakuju 

Oscari kuju on disaininud filmidekoraator Cedric Gibbons. Kuju on tehtud vasest ja niklist ning kaetud 24-karaadise kullaga. See on 33,9 sentimeetrit pikk ja kaalub 3,9 kilogrammi. Alates 1949. aastast kujud nummerdatakse. 1982. aastast valmistab Oscari kujusid Chicagos asuv firma R. S. Owens & Company. 2009. aastaks oli välja jagatud 2744 Oscarit.

See, miks Ameerika Filmiakadeemia auhind just Oscari nime sai, ei ole täpselt teada. Levinuim legend räägib, et filmiakadeemia töötajale ja hilisemale produtsendile Margaret Herrickile meenutas kuju tema onu Oscarit. Auhinna hüüdnimi hakkas filmiakadeemia liikmete seas levima ja 1934. aastal kasutas kolumnist Sidney Skolsky Oscari nime, kui kuulutas parimaks naisnäitlejaks Katharine Hepburni. Filmiakadeemia hakkas seda nime avalikult kasutama alles 1939. aastal. Auhinna ametlik nimi on praeguseni Academy Award.

 Kõige rohkem Oscareid võitnud linateosed 
Sulgudes on auhinnatseremoonia toimumise aasta.

11 Oscarit
 "Ben-Hur" (1960)
 "Titanic" (1998)
 "Sõrmuste isand: Kuninga tagasitulek" (2004)

10 Oscarit
 "West Side'i lugu" (1962)

9 Oscarit
 "Gigi" (1959)
 "Viimane keiser" (1988)
 "Inglise patsient" (1997)

8 Oscarit
 "Tuulest viidud" (1940)
 "Siit igavikku" (1954)
 "Veepiiril" (1955)
 "Minu veetlev leedi" (1965)
 "Kabaree" (1973)
 "Gandhi" (1983)
 "Amadeus" (1985)
 "Rentslimiljonär" (2009)

Vaata ka
 Oscari-kõne
Academy Honorary Award

 Välislingid 

 Oscari auhindade koduleht 
 Oscari auhindade andmebaas 



Kategooria:Oscar
Kategooria:Ameerika filmiauhinnad